**ДО**

**ОБЩИНСКИ СЪВЕТ**

**ГРАД ЕЛХОВО**

 **ДОКЛАДНА ЗАПИСКА**

**ОТ НИКОЛАЙ ТОНЧЕВ КОЛЕВ – ПРЕДСЕДАТЕЛ НА ОБЩИНСКИ СЪВЕТ – ЕЛХОВО**

**ОТНОСНО:** Ново обсъждане и приемане на Правила за прием на учениците в първи клас в общинските училища в гр.Елхово

**УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,**

На заседание на ОбС-Елхово, проведено на 26.04.2018г. по т. 7 от приетия дневен ред са разгледани и приети Правила за прием на учениците в първи клас в общинските училища в гр.Елхово. В изпълнение на правомощията си по чл. 31, ал. 1, т. 5 от Закона за администрацията Областният управител на Област Ямбол е извършил контрол по законосъобразността на решенията, приети на горепосоченото заседание на ОбС – Елхово, вследствие на което е издадена Заповед № АК-11-00002 от 10.05.2018г. на същия за връщане за ново обсъждане на Правилата за прием на учениците в първи клас в общинските училища в гр.Елхово.

Съгласно горепосочената заповед въз основа на установеното от фактическа страна същият, счита че Правилата за прием на учениците в първи клас в общинските училища в гр.Елхово в частта на т. № 1 от буква Б на т. 2 от II. Критерии и условия при попълване на заявления за участие в класиране за прием в първи клас са материално незаконосъобразни. С определеният, като допълнителен критерий за подреждане на децата в конкретна група, когато броят им надхвърли местата съгласно училищния план-прием „близост до местоработата на един от родителите или на бабата/дядото на детето“ е нарушен принципа за равнопоставеност на гражданско-правните субекти, като неработещите родители, респ. бабата/дядото. Общински съвет – Елхово следва да се основава на „еднакво правно третиране на еднаквите“ в светлината на равенство пред закона по смисъла на чл. 6, ал. 2, изр. 1 от Конституцията на Република България.

В изпълнение на чл.147 от Закона за предучилищното и училищно образование /ЗПУО/ и чл.43, ал.1 от Наредба № 10 от 01.09.2016 г. за организацията на дейностите в училищното образование за всяко населено място с повече от едно училище общините разработват система за прием на учениците в първи клас.

Настоящият проект на Правила за прием на учениците в първи клас в общинските училища има за цел да гарантира равен достъп до образование на подлежащите на задължително училищно образование в първи клас ученици.

В съответствие с разпоредбата на чл. 26, ал. 4 от Закона за нормативните актове предложеният проект на Правила за прием на учениците в първи клас в общинските училища в гр.Елхово е публикуван на интернет-страницата на Община Елхово.

 В 30-дневният законов срок за предложения и становища по направеното предложение не са постъпили такива.

Във връзка с изложеното предлагам Общински съвет – Елхово да вземе следните

**Р Е Ш Е Н И Я :**

 **I.** На основание чл.21, ал.2 от Закона за местното самоуправление и местната администрация и във връзка с чл.43, ал.1 от Наредба № 10 от 01.09.2016 г. за организацията на дейностите в училищното образование и чл.147 от Закона за предучилищното и училищно образование /ЗПУО/ приема Правила за прием на учениците в първи клас в общинските училища в гр.Елхово.

**II.** На основание чл.34, т.3 и чл.35 от Закона за нормативните актове, задължава председателя на Общински съвет да удостовери съдържанието на Правилата.

**III.** На основание чл.37, ал.3 и чл.39, ал.1, т.4 и ал.2 от ЗНА задължава председателя на ОбС-Елхово да изпрати заверен препис на решението на Общински съвет на Правилата за прием на учениците в първи клас в общинските училища в гр.Елхово за обнародване във вестник „Елховска дума” след влизане на решението в сила.

**НИКОЛАЙ ТОНЧЕВ**

*Председател на ОбС-Елхово*